Quina pena se li ha imposat a Jordi Sànchez?
La fiscalia de Barcelona s'ha oposat a un permís de setanta-dues hores per a Jordi Sànchez, de la mateixa manera que va fer la setmana passada amb Jordi Cuixart. En l'escrit enviat al jutjat de vigilància número 5 de Barcelona, el ministeri fiscal afirma que aquest és 'prematur, injustificat i improcedent', ja que és escàs el temps de compliment amb relació a la pena, de nou anys de presó per un delicte de sedició. La fiscalia també afegeix que Sànchez no ha admès els fets i que no segueix un tractament penitenciari. Els permisos de setanta-dues hores han de ser ratificats pel jutge de vigilància penitenciària. Cuixart i Sànchez ja han pogut accedir a dos permisos de quaranta-vuit hores, que només necessiten l'aval de la junta de tractament dels Lledoners i del Departament de Justícia. D'altra banda, ahir va aprovar-se que Sànchez i Cuixart poguessin sortir de la presó durant el dia per a treballar i fer tasques de voluntariat, tal com preveu l'article 100.2 del reglament penitenciari.
nou anys de presó